Diari Oficial de la Generalitat Valenciana


Sumari del DOGV 3510, del 03-06-1999 (1999/4704)

RESOLUCIÓ de 14 de maig de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'acord entre el Ministeri de Foment, la Comunitat Autònoma Valenciana i l'Ajuntament d'Alacant pel qual es prorroga i modifica el conveni de cooperació subscrit el 24 de febrer de 1992 entre el Ministeri d'Obres Públiques i Transports, la Comunitat Autònoma Valenciana i l'Ajuntament d'Alacant, per a actuacions relatives al Patronat Provincial d'Habitatges.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3510

Data del DOGV
:   03-06-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/4704


Data del document
:   14-05-1999

Organisme emissor
:   Conselleria de Presidència

Tipus de document
:   Resolució

Descriptors 

:   * Alacant
    * habitatge
    * administració local
    * cooperació administrativa

RESOLUCIÓ de 14 de maig de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'acord entre el Ministeri de Foment, la Comunitat Autònoma Valenciana i l'Ajuntament d'Alacant pel qual es prorroga i modifica el conveni de cooperació subscrit el 24 de febrer de 1992 entre el Ministeri d'Obres Públiques i Transports, la Comunitat Autònoma Valenciana i l'Ajuntament d'Alacant, per a actuacions relatives al Patronat Provincial d'Habitatges. [1999/X4704]
  
Subscrit, després de la tramitació prèvia reglamentària, entre el Ministeri de Foment, la Comunitat Autònoma Valenciana i l'Ajuntament d'Alacant, el 28 de desembre de 1998, un acord pel qual es prorroga i modifica el conveni de cooperació subscrit el 24 de febrer de 1992 entre el Ministeri d'Obres Públiques i Transports, la Comunitat Autònoma Valenciana i l'Ajuntament d'Alacant, per a actuacions relatives al Patronat Provincial d'Habitatges, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0619/1999, i que figura com a annex d'aquesta resolució.
  
València, 14 de maig de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Acord entre el Ministeri de Foment, la Comunitat Autònoma Valenciana i l'Ajuntament d'Alacant, pel qual es prorroga i modifica el Conveni de cooperació subscrit el 24 de febrer de 1992, entre el Ministeri d'Obres Públiques i Transports, la Comunitat Autònoma Valenciana i l'Ajuntament d'Alacant, per a actuacions relatives al Patronat Provincial d'Habitatges.
  
A Madrid, 28 de desembre de 1998
  
Reunits
  
El senyor Rafael Arias-Salgado Montalvo, ministre de Foment, que actua en nom i representació del Govern de la Nació, en ús de l'autorització conferida per l'acord del Consell de Ministres de 3 de juliol de 1998 i amb les autoritzacions atorgades per la Comissió Delegada del Govern per a Política Autonòmica en data de 16 de novembre. i del Consell de Ministres de data 23 de desembre de 1998.
  
D'una altra, el senyor José Ramón García Antón, conseller d'Obres Públiques, Urbanisme i Transports de la Comunitat Valenciana, facultat per a aquest acte per acord del Govern Valencià .
  
D'una altra, el senyor Luis Garrido Guzmán, subdelegat del Govern a Alacant i president del Patronat Provincial d'Habitatge.
  
I d'una altra, el senyor Luis Díaz Alperi, alcalde de l'Ajuntament d'Alacant, en nom i representació de l'Ajuntament d'Alacant, les facultats i les competències del qual es troben recollides en la Llei de Bases de Règim Local i la resta de textos legals que la desemvolupen.
  
Les parts es reconeixen mútuament en la qualitat amb què cadascuna intervé amb capacitat legal necessària per a l'atorgament d'aquest acord i a l'efecte.
  
Exposen
  
Primer
  
El Ministeri de Foment actua segons la competència exclusiva que l'article 149.1.11ª i 1.13ª de la Constitució espanyola atribueix a l'Estat en matèria d'ordenació de crèdit, i bases i coordinació de la planificació general de l'activitat econòmica.
  
Segon
  
La Conselleria d'Obres Públiques, Urbanisme i Transports de la Generalitat Valenciana actua d'acord amb les competències que en matèria d'habitatge estableix l'article 148.1.3ª de la Constitució espanyola, i que la Generalitat Valenciana ha assumit amb caràcter exclusiu en virtut del seu Estatut d'Autonomia, aprovat per Llei Orgànica 5/1982, de 1 de juliol, en el seu article 31.
  
Tercer
  
L'Ajuntament d'Alacant assumeix en el municipi les competències recollides en la Llei 7/1985, de 2 d'abril, reguladora de les Bases del Règim Local concretament en el seu article 25 l'apartat d) del qual estableix com a competències municipals les relatives, entre altres, a l'ordenació, gestió, execució i disciplina urbanística, promoció i gestió d'habitatges.
  
Quart
  
Amb data 24 de febrer de 1992 es va subscriure un conveni de cooperació entre el Ministeri d'Obres Públiques i Transports, la Comunitat Autònoma Valenciana i l'Ajuntament d'Alacant, per a finançar actuacions de rehabilitació i reposició del grup "Mil Habitatges" d'Alacant, promogudes pel Patronat Provincial d'Habitatges, a l'empara de la protecció oficial, i que atés el progressiu deteriorament que sofrien, es va considerar necessari frenar el procés de degradació i restituir als usuaris, els habitatges en condicions adequades d'habitabilitat i seguretat. L'import del citat conveni és de 5.000 milions de pessetes.
  
Cinquè
  
El termini de durada de les actuacions previst en el conveni ha resultat insuficient, a conseqüència de la complexitat del procés rehabilitador, que exigeix importants operacions de desallotjament i reallotjament dels veïns afectats, la demolició i nova construcció dels edificis, que ha afectat a la programació de les actuacions, així com al cost d'aquestes.
  
Sisè
  
Per això, a proposta de la Comissió Tècnica de Seguiment establerta a l'efecte, en la seua reunió de 6 d'octubre de 1998 han acordat les parts la conveniència de prorrogar la vigència del conveni fins l'any 2000, a l'empara del que preveuen les estipulacions cinquena i novena del conveni, així com un augment del finançament no superior al 10 per 100, de conformitat amb la seua estipulació setena, paràgraf tercer.
  
En virtut d'això, les parts representades acorden l'ampliació del conveni referit de conformitat amb les següents
  
Estipulacions
  
Primera
  
Aquest acord té com a finalitat prorrogar la vigència del Conveni fins a l'any 2000, així com un augment del finançament fins a un màxim del 10 per 100, de la inicialment convinguda, que arriba a la quantitat de 672.888.584 de pessetes, per la qual cosa l'import total del conveni queda establert en 5.500.000 de pessetes.
  
Segona
  
Aquesta inversió es desglossa:
  
L'Ajuntament d'Alacant, el 31 de desembre de 1997 ha aportat els 09.888.113 pessetes que estableix el citat conveni, mitjançant la compensació del deute per l'Impost de Béns Immobles dels habitatges vells.
  
Tercera
  
El Ministeri de Foment i la Generalitat Valenciana aportaran les quantitats pendents que arriben a la xifra de mil quatre-cents seixanta-vuit milions dues centes dinou mil quatre-centes setanta-cinc pessetes (8.105.571.809 PTA), distribuïdes en les quanties i anualitats que es detallen:
  
L'aportació del Ministeri de Foment s'efectuarà a càrrec del Pressupost de Despeses d'Estat, Programa 431.A, concepte pressupostari 784.
  
L'aportació de la Generalitat Valenciana s'efectuarà a càrrec del programa 431.10 "Arquitectura i Habitatge", línia de subvenció 703/000/98, codi comptable 306 i concepte econòmic 773.10; i hi ha un crèdit adequat i suficient per a l'anualitat 1998, i el de l'anualitat 1999 serà objecte de consignació en el Pressupost de Despeses de la Generalitat Valenciana.
  
Les parts intervinents hauran de sotmetre's al procediment normativament previst, per a reajustar les anualitats establertes, per tal d'adequar-les a les necessitats reals d'execució i a les disponibilitats pressupostàries que es puguen produir durant el desenvolupament del conveni; a aquests efectes, i pel que fa a la Generalitat Valenciana, queda facultat el conseller d'Obres Públiques, Urbanisme i Transports per a l'aprovació dels reajustaments corresponents a l'aportació de la Comunitat Autònoma
  
Quarta
  
El Patronat Provincial de l'Habitatge, donarà continuïtat a les actuacions de regularització jurídica patrimonial que condueixen a la liquidació i extinció del patronat.
  
La Generalitat Valenciana a la vista del balanç de liquidació presentat, realitzarà els tràmits legals oportuns que li permeten assumir el patrimoni del citat patronat.
  
Cinquena
  
Les parts per a donar continuïtat a les obligacions assumides, estableixen a aquests efectes una nova previsió temporal que finalitzarà el 31 de desembre del 2000, termini de vigència que podrà ser prorrogat pel temps que les parts acorden, si arribat al seu terme, hi haguera raons que així ho exigiren.
  
Sisena
  
En tot el que no s'opose aquest acord, serà d'aplicació el que estableix el conveni de 24 de febrer de 1992.
  
En prova de conformitat amb el que antecedeix, els compareixents ho signen en el lloc i data en el seu encapçalament indicat.
  
El ministre de Foment,
  
RAFAEL ARIAS-SALGADO MONTALVO
  
El conseller d'obres Públiques, Urbanisme i Transports,
  
JOSÉ RAMÓN GARCÍA ANTÓN
  
L'alcalde de l'Ajuntament d'Alacant,
  
LUIS DÍAZ ALPERI
  
El subdelegat del Govern d'Alacant,
  
LUIS GARRIDO GUZMÁN